เรื่องร้องเรียน (ถนน,กีดขวาง) วันที่ 2022-09-28 15:55:33 — แขวงหัวหมาก เขตบางกะปิ กรุงเทพมหานคร
โครงการพลัมคอนโดรามคำแหง 60 สเตชั่น ได้มีการนำที่จอดรถยนต์ของอาคารในโครงการไปใช้เพื่อการอื่น ซึ่งตาม EIA ได้ระบุว่า อาคาร A,B,C,D,E,F,G,H และอาคารสระว่ายน้ำ จัดให้มีที่จอดรถภายในอาคารบริเวณชั้น 1 จำนวนรวมทั้งสิ้น 79 คัน ที่จอดรถภายนอกอาคาร 220 คัน รวมทั้งสิ้น 299 คัน และจากใบอนุญาตของสำนักงานเขตบางกะปิ เลขที่ บป93/2561 ลงวันที่ 27 เมษายน 2561 ได้ระบุว่า อาคาร A,B,D มีที่จอดรถอาคารละ 40 คัน อาคาร C มีที่จอดรถ 39 คัน อาคาร E,F มีที่จอดรถอาคารละ 41 คัน อาคาร G มีที่จอดรถ 29 คัน อาคาร H มีที่จอดรถ 30 คัน รวมทั้งสิ้นโครงการตามใบอนุญาตดังกล่าวจะต้องมีที่จอดรถยนต์ 300 คัน ซึ่งตามแผนผังและรูปถ่ายที่ส่งมาด้วย(ตามลิงก์ที่แนบ)แสดงให้เห็นว่า โครงการดังกล่าวมีการนำที่จอดรถยนต์ของอาคารไปใช้เพื่อการอื่น ซึ่งทำให้อาคารมีที่จอดรถไม่เพียงพอตามที่กฎหมายกำหนด ตามกฎกระทรวงฉบับที่ 7 (2517) ออกตามความในพระราชบัญญัติควบคุมการก่อสร้างอาคาร 2579 ข้อ 3(1) จำนวนที่จอดรถยนต์ในอาคารประเภทต่างๆในท้องที่กรุงเทพมหานครฯ ซึ่งการกระทำดังกล่าวของนิติบุคคลฯเป็นการทำให้อาคารขัดต่อกฎหมาย เป็นความผิดที่ชัดแจ้ง จึงอยากให้เจ้าหน้าที่โยธาสำนักงานเขตบางกะปิเข้าตรวจสอบ พร้อมทั้งออกคำสั่งทางกฎหมาย และลงโทษต่อผู้ที่กระทำความผิด พรบ.ควบคุมอาคาร พร้อมทั้งแจ้งผลการดำเนินการให้ทราบด้วย